Identifica les entitats que surten en aquest text:
en canvi ignoren el que passa a la resta de tot el món, on són governs que són molt més propers a les seves tesis polítiques i ideològiques. Per tant, nosaltres donarem suport a la proposta de resolució, presentada pel Partit Socialista. També donarem suport a la proposta presentada per la CUP. Ja ho pensàvem fer abans d'acceptar les esmenes, entenem que s'accepten les esmenes i que, a la fi, el que importa és que aquest Parlament es posicioni clara i contundentment per l'embat per la fi de l'embargament a Cuba, un embargament que ha provocat una situació insostenible social, econòmica i políticament. Que això no vol dir que no creiem que, efectivament, a Cuba s'han de fer canvis, que a Cuba la gent ha de poder tenir el dret a mobilitzar-se pacíficament, a expressar el seu rebuig pacíficament, a protestar pacíficament. Que ha d'haver-hi una evolució cap a un sistema més democràtic, on hi hagi més participació política, més participació ciutadana, on es garanteixin els drets de tota la població i que hi ha molta feina a fer a Cuba, que hi ha molt a treballar a Cuba. Aquí hi ha una població civil organitzada que està disposada a treballar per la millora i pel desenvolupament del seu país i de les seves institucions, però que és important que això es pugui fer sense ingerències, es pugui fer sense una intervenció internacional, que es pugui fer sense que Cuba serveixi com a peça d’atac, com a peça de contraatac entre les diferents forces internacionals en funció de la ideologia de cadascú. La situació a Cuba és molt complexa, la solució passa per garantir el dret a la protesta pacífica, però passa sobretot per acabar amb l'embargament que impedeix que hi hagi qualsevol evolució i que impedeix que hi hagi qualsevol presa de decisions sobre el seu propi futur del poble cubà. Per tant, ens sumem a condemnar aquest embargament, les represàlies que ha tingut i exigir la seva fi. Moltes gràcies. El president Moltes gràcies, senyora Segovia.
Partit Socialista : partit_polític, Parlament : govern, Cuba : Entitat_Geopolítica, Segovia : polític, CUP : partit_polític